****

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 85/23.02.2023**

**privind însușirea documentației cadastrale de primă înscriere a unui**

**imobil teren din municipiul Satu Mare, cu destinația de drum**

Consiliul local al Municipiului Satu Mare,

Analizând proiectul de hotărâre înregistrat sub nr. 10549/15.02.2023, referatul de aprobare al inițiatorului înregistrat sub nr.10552/15.02.2023, raportul de specialitate al Serviciului Patrimoniu, Concesionări, Închirieri înregistrat sub nr. 10554/15.02.2023, raportul de specialitate al Serviciului Juridic înregistrat sub nr. 10715/15.02.2023 și avizele comisiilor de specialitate ale Consiliului Local Satu Mare,

Ținând cont de prevederile:

- art. 136 alin. (4) din Constituția României, art. 881, art. 885 alin. (1), art. 888 ale Codului civil, Titlul VII, Cartea funciară,

- art. 10 alin. (2), art. 24 alin. (2) și alin. (3) ale Legii cadastrului și publicității imobiliare nr. 7/1996, republicată, cu modificările și completările ulterioare,

- art. 18 și art. 67 din Ordinul ANCPI nr. 600/2023 pentru aprobarea Regulamentului de recepție și înscriere în evidențele de cadastru și carte funciară,

- art. 3 lit. a) din O.G. nr. 43/1997 privind regimul juridic al drumurilor, republicată, cu modificările și completările ulterioare,

Având în vedere prevederile art. 87 alin. (5), art. 286 alin. (4), Anexa 4 pct. 1 din OUG nr. 57/2019 privind Codul administrativ, cu modificările și completările ulterioare,

Luând în considerare prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. c), ale art. 139 alin. (2), ale art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se însușește documentația cadastrală de primă înscriere, întocmită de S.C. Syntax SRL prin Budai Zsolt Petru, nr. proiect 6/2023, a unui imobil teren, situat în municipiul Satu Mare, strada Câmpului, în suprafață de 3562 mp, categoria de folosință drum în intravilan - DR, conform anexei, care face parte integrantă din prezenta hotărâre.

**Art. 2.** (1) Se aprobă înscrierea în domeniul public al Municipiului Satu Mare a imobilului identificat la art.1, cu categoria de folosință specificată.

 (2) Inventarul bunurilor ce alcătuiesc domeniul public al Municipiului Satu Mare va fi completat în mod corespunzător.

**Art. 3.** Se dispune O.C.P.I. Satu Mare înscrierea în evidențele de Publicitate Imobiliară a celor aprobate la articolele precedente şi înființarea unei coli de Carte Funciară.

**Art. 4.** Cu ducerea la îndeplinire a prezentei se încredințează Viceprimarul Municipiului Satu Mare desemnat prin Dispoziția Primarului de a semna acte în formă autentică, inițiatorul proiectului de hotărâre și Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare**.**

 **Art. 5.** Prezenta hotărâre se comunică prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare, doamnei Tămășan-Ilieș Cristina Marina, Viceprimar al Municipiului Satu Mare și către O.C.P.I. Satu Mare prin intermediul Serviciului Patrimoniu Concesionări Închirieri.

 **Președinte de ședință, Contrasemnează**

 **György Ildikó -Adél**  **Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (2) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 19 |
| Nr. total al consilierilor absenţi | 4 |
| Voturi pentru | 19 |
| Voturi împotrivă | 0 |
| Abţineri | 0 |

Redactat în 3 exemplare originale